સંસારના તમામ સુખો-સગવડો ને ત્યજીને માત્ર માનવ સેવામાં જ પોતાનું જીવન સમર્પિત કરનાર સંતો-મહંતો ની ભૂમિ એટલે સૌરાષ્ટ્રની ભૂમિ, આ ભૂમિ પર અનેક સંતો થઈ ગયા કે જેમને દુખિયા-બીમાર લોકોની સેવા માટે જીવન અર્પી દીધા હોય, આવા જ એક મહાન સંત સ્વામી નિર્દોષાનંદજી કે જેમણે તેમનું સમગ્ર જીવન ગરીબ દર્દીઓની સેવામાં સમર્પિત કરી દીધું હતું, ભાવનગર નજીકના તરસમીયા ગામે એક ખેડૂત સામાન્ય પરિવારમાં જન્મેલા એવા નાનજીભાઈ કે જેમને બાળપણ થી જ જીવ સેવા વરેલી હોય તેમ તેઓ વાડીએ કામ કરવા જતા ત્યારે પણ જીવ હિંસા ના થાય તેનું ધ્યાન રાખતા હતા, ખેતરમાં પાક ખાઈ રહેલ પશુ પંખીને પણ તેઓ ઉડતા કે ભગાડતા નહિ, સોળ વર્ષ ની નાની વયે તેમને જીવનમાંથી સંસાર ના સુખોનો ત્યાગ કર્યો ને દીક્ષા મેળવવા માટે તેઓ ગુરુ જગદીશાનંદ પાસે ગયા અને તેમની આજ્ઞા અનુસાર તમામ સુખો નો ત્યાગ કરી વર્ષો રહ્યા બાદમાં તેમને ગુરુએ દીક્ષા આપી અને કાશી યુનિવર્સીટીમાં ૧૨ વર્ષ વેદો પર ભણ્યા, તેઓ કાશી થી અભ્યાસ પૂર્ણ કરી અને ગામડે ગામડે ફરી લોકો ને વ્યસન મુકિત અને ગરીબ દર્દીઓની સેવાની જ્યોત જલાવી.